2024ko apirilaren 12a

Nafarroako Alderdi Sozialistari atxikitako foru parlamentari Ainhoa Unzu Gárate andreak idatziz erantzuteko galdera egin du –2024ko martxoaren 19ko 202402286 irteera zenbakia du Nafarroako Parlamentuan– Nafarroan lehen sektorearen tributazioari lotutako hainbat gairi buruzko informazioa eskatzeko (11-24/PES-154). Hona Ekonomia eta Ogasuneko kontseilariak horri buruz ematen dion informazioa:

**1.- Lehen sektoreko jardueran autonomo gisa PFEZa tributatzen duten nekazariak eta abeltzainak. Jarduera nagusia eta jarduera osagarria.**

|  |  |
| --- | --- |
| Aitorpen kopurua guztira | 18.227 |
| Lan etekinik gabeko aitorpen kopurua | 4.438 |
| Lan etekinik, jarduera profesionalik edota beste jarduera enpresarialik gabeko aitorpen kopurua | 3.700 |

**2.- Zerga oinarria zehazteko modalitateak, oinarriak eta etekin garbiak PFEZaren 2022ko aitorpenean.**

|  |  |  |
| --- | --- | --- |
| Aitorpen kopurua tributazio motaren arabera | Etekin garbia guztira (eurotan) | Etekin garbia batez beste (eurotan) |
| EDN (328) | 6.896.208,39 | 21025,03 |
| EDS (2.642) | 41.558.939,48 | 15730,11 |
| EDE (15.257) | 117.187.527,44 | 7680,90 |
| Guztira (18.227) | 165.642.675,31 | 9087,76 |

**3.- Nekazaritzako nahiz abeltzaintzako jarduerak egiten dituzten eta 2023ko urteko BEZa itzultzeko eskatu duten zergadunak:**

|  |  |  |  |
| --- | --- | --- | --- |
| \*Zergadun mota | Kopurua | Zenbatekoa (eurotan) | Batez besteko zenbatekoa (euroak) |
| Pertsona fisikoak | 766 | 13988440,57 | 18261,67 |
| Pertsona juridikoak | 565 | 20462955,24 | 36217,62 |
| Guztira | 1331 | 34451395,81 | 25883,84 |

\*Ez daude sartuta BEZa hilero tributatzen duten eta BEZa hilero beren alde itzultzeko eskubidea duten zergadunak (6 milioi eurotik gorako eragiketa bolumena duten zergadunak dira, edo BEZa hilero itzultzeko araubide berezian altan eman direnak eta BIH aurkezten dutenak).

Datu horiekin lotuta, ondoko inguruabarrak hartu behar dira kontuan:

Konplexua da nekazaritzako nahiz abeltzaintzako jarduerak egiten dituzten zergadunak identifikatzea zenbait arrazoirengatik:

Lehenik eta behin, askotariko ezaugarriak dituen sektorea da, eta zergadun batzuk pertsona fisikoak dira, baina beste batzuek askotariko forma juridikoen bidez gauzatzen dute jarduera, hala nola sozietate anonimoak, erantzukizun mugatuko sozietateak, kooperatibak, eraldaketarako nekazaritza-sozietateak, nekazaritzako sozietate zibilak, sozietate irregularrak, fundazioak, udalak eta abar.

Bigarrenik, nekazaritzako eta abeltzaintzako jarduera zenbait modutan eta hainbat posiziotan egin daiteke elikadura katearen barnean, eta zaila da zehaztea lehen sektoreko zergadun guztiak barnean hartu nahi diren eta horren barruan nekazaritzako elikagaien industria osoa sartzen den edo zati bat soilik. Kontuan hartu behar da, halaber, lehen sektore horren barruan zenbait tamainatako zergadunak daudela, nola nekazaritzako nahiz abeltzaintzako jarduera txiki bat egiten duten eta hori diru-sarrera nagusitzat ez duten pertsona fisikoak hala ogibide nagusia nekazaritza duten pertsona fisikoak, sektoreko hainbat ETE eta kooperatiba txiki eta nekazaritzako kooperatiba handiak eta enpresak ere bai.

Horrez gainera, jarduera hori egiten duten zergadunen kopurua zehazteko beste zailtasun bat ere badago: ez dago legezko errolda fiskalik zeinean nekazariak eta abeltzainak altan eman behar diren. Beraz, oro har, nekazariak eta abeltzainak ez dira altan eman behar jarduera ekonomikoen gaineko zergan, kasu batzuetan izan ezik.

Azkenik, kontuan hartu behar da zergadun batzuek BEZa nekazaritzako eta abeltzaintzako araubide bereziaren bidez tributatzen dutela (ez dute BEZaren aldizkako aitorpenik aurkeztu behar eta ez dute beraiei itzuli beharreko BEZaren saldorik sortzen) eta beste batzuek, berriz, BEZaren araubide orokorrean tributatzen dutela, eta hiruhilekoz hiruhileko egiten ahal dutela (kasu horretan eskubidea dute sortzen ahal duten BEZaren urteko itzulketa beraien alde jasotzeko) edo hilez hil (kasu horretan eskubidea izaten ahal dute BEZa hilero itzul dakien).

Horregatik guztiagatik, Nafarroako Foru Ogasunak, nekazaritzako nahiz abeltzaintzako jarduera bat egiten duten zergadunak identifikatzeko eta 2023ko BEZaren itzulketak arintzeko, arau malguak eta zabalak aplikatu ditu zehazteko, kontuan izanda betekizun hauetakoren bat beretzen duten guztiak:

- Altan emanda egotea sektorearen epigraferen batean edo aitortu izana nekazaritzako nahiz abeltzaintzako jarduera bat egiten duela F65 eredu informatiboan.

- Hidrokarburoen gaineko zerga berezian nekazaritzako gasolioa itzultzeko eskatu izana.

- Lehentasunezko Nekazaritza Ustiapenaren kalifikazioa izatea.

- Pertsona fisikoa izatea eta 2022ko PFEZean nekazaritzako nahiz abeltzaintzako jardueraren errentak lortu izana.

**4.- Nekazaritzako gasolioaren itzulketak 2023an**

|  |  |
| --- | --- |
| Nekazaritzako gasolioaren itzulketa kopurua | 2.557 |
| Itzulketen zenbatekoa (eurotan) | 1.909.234,43 |

Datuek pertsona fisikoak eta pertsona juridikoak hartzen dituzten barne.

**5.- Nafarroako nekazari eta abeltzainek 2022an jasotako dirulaguntzak Dirulaguntza exentuak eta ez exentuak.**

Datuak 2022ko PFEZaren aitorpenetatik lortzen dira; beraz, ez dira sartzen pertsona juridikoek jasotako dirulaguntzak. Autolikidazioetan ez dira bereizten NPEko dirulaguntzak (NBEUF), LGENFko dirulaguntzak edo nekazari eta abeltzainek jasotako beste dirulaguntza batzuk; beraz, dirulaguntza exentuen zenbatekoaren eta dirulaguntza ez exentuen zenbatekoaren berri ematen da, jatorria edozein dela ere.

|  |  |  |  |
| --- | --- | --- | --- |
|  Tributazio modalitatea. | Dirulaguntza ez exentuak | Dirulaguntza exentuak | Dirulaguntzak guztira |
|  | Zenbatekoa (eurotan) | Jasotzaileen kopurua | Zenbatekoa (eurotan)  | Jasotzaileen kopurua | Zenbatekoa (eurotan) |
| EDN | 4.138.795,55 | 228 | 950965,46 | 87 | 5089761,01 |
| EDS | 30.551.148,06 | 2057 | 12352194,37 | 1056 | 42903342,43 |
| EDE | 49.081.188,29 | 9377 | 16440889,14 | 3186 | 65522077,43 |
| Guztira  | 83771131,90 | 11662 | 29744048,97 | 4329 | 113515180,87 |

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko apirilaren 11n

Ekonomia eta Ogasun kontseilaria: José Luis Arasti Pérez